Ni nini kilichoanzisha Vita vya Pili vya Ulimwengu?
Ukosefu wa uthabiti uliotokezwa na Vita vya Kwanza vya Ulimwengu (1914-1918) huko Ulaya ulifungua njia kwa vita vingine vya kimataifa - Vita vya Pili vya Ulimwengu - ambavyo vilianza miongo miwili baadaye na ambavyo vilikuwa na madhara makubwa hata zaidi. Alipopata mamlaka katika Ujerumani yenye msukosuko wa kiuchumi na kisiasa, Adolf Hitler, kiongozi wa Chama cha Nazi, aliliandaa taifa hilo na kutia sahihi mikataba ya kimkakati pamoja na Italia na Japani ili kuendeleza tamaa yake ya kutawala ulimwengu. Hitler alipovamia Poland mnamo Septemba 1939, Uingereza na Ufaransa zilitangaza vita dhidi ya Ujerumani, na hivyo kuanza Vita vya Pili vya Ulimwengu. Katika miaka sita iliyofuata, vita hivyo vilisababisha vifo vingi na kuharibu ardhi na mali nyingi zaidi ulimwenguni kuliko vita vingine vyote.